
AVIZ

asupra propunerii legislativă privind modificarea limitelor teritoriale ale municipiului Galaţi şi ale comunei Smârdan, judeţul Galaţi

În conformitate cu prevederile art.89 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere şi avizare, cu propunerea legislativă privind modificarea limitelor teritoriale ale municipiului Galaţi şi ale comunei Smârdan, judeţul Galaţi, trimis cu adresa nr.P.L.X-166 din 30.05.2005, înregistrată sub nr.31/429 din 30 mai 2005.

Camera Deputaţilor este prima Cameră sesizată.

Consiliul Legislativ, cu avizul nr.577 din 23.05.2005 a avizat negativ această propunere legislativă.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege în şedinţa din  1.06.2005.
        Faţă de cele de mai sus, membrii comisiei au hotărât, cu majoritate de voturi, avizarea negativă a propunerii legislative privind modificarea limitelor teritoriale ale municipiului Galaţi şi ale comunei Smârdan, judeţul Galaţi.

În raport de obiectul şi conţinutul său, proiectul de lege face parte din categoria legilor organice.

